PATVIRTINTA

Klaipėdos miesto savivaldybės tarybos

2013 m. vasario d. sprendimu nr. T2-

**KLAIPĖDOS MIESTO SAVIVALDYBĖS**

**SMULKIOJO IR VIDUTINIO VERSLO PLĖTROS PROGRAMOS (Nr. 04) APRAŠYMAS**

|  |  |
| --- | --- |
| **Biudžetiniai metai** | 2013-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | Smulkiojo ir vidutinio verslo plėtros programa | Kodas | **04** |
| **Programos parengimo argumentai** | Programa siekiama skatinti Klaipėdos miesto gyventojų verslumą, sudarant palankias sąlygas pradėti ir vykdyti veiklą naujai įsisteigusioms, inovatyvioms smulkiojo ir vidutinio verslo (SVV) įmonėms, pritraukti į Klaipėdos miestą šalies ir užsienio investicijas skleidžiant informaciją apie verslo sąlygas ir galimybes Klaipėdoje.Šia programa įgyvendinamos savarankiškosios savivaldybės funkcijos: sąlygų verslo ir turizmo plėtrai sudarymas bei prisidedama prie Lietuvos ūkio plėtros iki 2015 m. ilgalaikės strategijos, Kūrybinių industrijų skatinimo ir plėtros strategijos, Lietuvos inovacijų 2010–2020 metų strategijos |
| **Ilgalaikis prioritetas (pagal KSP)** | Miesto konkurencingumo didinimas | Kodas | III |
| **Šia programa įgyvendinamas įstaigos strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Skatinti Klaipėdos miesto gyventojų verslumą | Kodas | **01** |
| Tikslo įgyvendinimo aprašymas: Verslumas ir smulkiosios ir vidutinės įmonės yra visuotinai pripažįstami ekonominės ir socialinės plėtros varikliu, o jų plėtra – būtina užimtumo ir konkurencingumo augimo prielaida. SVV plėtra yra vienas iš prioritetinių Europos Sąjungos ir Lietuvos politikos tikslų. SVV skiriamas svarbus vaidmuo Lietuvos ūkio plėtros iki 2015 m. ilgalaikėje strategijoje. Įgyvendinant iškeltą tikslą, yra vykdomi toliau nurodyti uždaviniai.01 uždavinys. Kurti kokybišką ir efektyvią paramos smulkiajam ir vidutiniam verslui sistemą.*Latvijos ir Lietuvos bendradarbiavimo tarp sienų programos projekto „Virtualios verslo paramos infrastruktūros kūrimas Baltijos šalyse (ENTERBANK)“ veiklų įgyvendinimas*. 2011 metais pradėtas įgyvendinti projektas pagal Latvijos ir Lietuvos programą „Virtualios verslo paramos struktūros kūrimas Baltijos šalyse“, kuriuo siekiama sukurti šiuolaikinę interaktyvią verslo paramos struktūrą – virtualų inkubatorių jauniems pradedantiems SVV. Projekto metu sukurta interaktyvi aplinka apima verslo aplinkos tyrimus bei profesionalų parengtus straipsnius apie SVV ir verslo pradžią, virtualius seminarus, individualias įvairių sričių konsultacijas internete, virtualias tarpregionines konferencijas, pradedančių verslų rinkodarą. Taip pat projekte numatyti tokie renginiai, kaip karjeros mugės studentams, elektroniniai aukcionai ir informacinių technologijų bei žmogiškųjų išteklių paslaugų teikimas pradedantiems verslininkams. Šiuolaikinė interaktyvi verslo paramos struktūra apima profesionalią pagalbą registruotiems virtualaus inkubatoriaus nariams bei visiems besidomintiems verslo pradžios galimybėmis. Verslo inkubatoriaus nariams, pagal išankstines apklausas, aktualiausios įvairios informacinių technologijų, dokumentų valdymo ir internetinės rinkodaros paslaugos (aukcionai, produktų portfelio ir svetainių sukūrimas). Visiems pageidaujantiems numatoma siūlyti e. mokymus (virtualūs seminarai) bei individualias įvairių verslo sričių konsultacijas internete, virtualias tarpregionines konferencijas, verslo naujienų komentarus, tarpregioninį įmonių žemėlapį ir kt. inovatyvias paslaugas. Šis virtualus verslo inkubatorius atitinka šiuolaikinio verslo poreikius, kada verslo sėkmė priklauso nuo greitos prieigos prie informacijos, kokybiškų ir laiku atliekamų konsultacijų ir mokymo paslaugų. Pagrindinė projektą įgyvendinanti institucija – VšĮ Klaipėdos ekonominės plėtros agentūra.02 uždavinys. Formuoti kūrybiniam verslui palankią aplinką.Kūrybinių industrijų skatinimas palankiai veikia urbanistinę ir socialinę raidą, kūrybiškos aplinkos kūrimas pritraukia investicijas bei kitus, kūrybinių industrijų sektoriui nepriklausančius, verslus. *„Buvusio tabako fabriko pritaikymas Klaipėdoje kūrybinių industrijų plėtrai*“. Tai tęstinis projektas, pagal kurį buvęs tabako fabrikas bus pritaikytas (atliekama pastato kapitalinė rekonstrukcija) kultūros ir SVV reikmėms bei viešajam sektoriui.Pagal ES „Asistentas 2“ programai pateiktą projektą, inkubatoriaus reikmėms planuojama skirti 4109,8 m2 ploto (iš jų rezidavimui ~2560 m2). Visi Kultūros fabriko pastato erdvių vartotojai – rezidentai ir ne rezidentai atstovaus kultūrinių ir kūrybinių industrijų sritims. Projekto įgyvendinimą planuojama baigti 2014 m. Kūrybinių verslų inkubatoriuje atrinktiems rezidentams bus teikiamos metodinės, techninės, informacinės, konsultacinės, reklaminės paslaugos (960 val. per metus). Taip pat numatyta organizuoti verslumo skatinimo ir informacinius renginius kūrybinių verslų sektoriui (parodos, konferencijos, mokymai, konkursai, dirbtuvės ir pan.), ne mažiau kaip 6 verslumo renginius pirmaisiais veiklos metais; nuolat kaupti, analizuoti ir publikuoti informaciją, susijusią su kūrybinių industrijų plėtra gyvenamojoje vietovėje (sukurti inkubatoriaus interneto svetainę ir ją administruoti, leisti periodinį informacinį leidinį, 1 per ketv., tiražas 1000 egz.).*Baltijos jūros regiono programos projekto „Urbanistinės traukos erdvės“ (URBAN CREATIVE POLES) veiklų įgyvendinimas*. Nuo 2011 metų pradėtas įgyvendinti tęstinis kūrybinių industrijų plėtros projektas pagal INTERREG IVB programą „Kūrybinių industrijų galimybių vystymas vidutinio dydžio miestų urbanistinės traukos erdvėse Baltijos jūros regione“, kuriuo siekiama sukurti ir įgyvendinti viešojo sektoriaus gerąsias praktikas, stiprinančias kūrybinių industrijų poziciją ir didėjantį potencialą bendrame ekonomikos kontekste: stiprinti tarpregioninį bendradarbiavimą ir tarptautinių kūrybinių susivienijimų steigimą, skatinti kūrybinių industrijų verslumą ir konkurencingumą, pagerinti jų žinomumą ir matomumą tarptautinėse rinkose bei išnaudoti kūrybinių industrijų potencialą vystant apleistas viešąsias miestų erdves. Projekto metu bus parengta detali išankstinių investicijų į viešas urbanistines erdves koncepcija ir metodologija, rinkodaros ir renginių koncepcija, 5 mokymų ir praktinio ugdymo bei konsultavimo paketai, parengti verslo planai kūrybinėms industrijoms, įkurti 5 daugiašaliai susivienijimai, įgyvendinti 5 smulkūs bandomieji projektai kiekviename iš penkių miestų partnerių, taip pat surengta vasaros akademija, skirta universitetų meninių ir kūrybinių specialybių studentams ir jauniesiems kūrybinės pramonės verslininkams. Pagrindinė projektą įgyvendinant institucija – VšĮ Klaipėdos ekonominės plėtros agentūra |
| 01 tikslo rezultatų vertinimo rodikliai |
| Rodiklio pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Rodiklio reikšmė, metai |
| 2012 pr. (faktas) | 2013  | 2014  | 2015  |
| Verslumo lygis (veikiančių SVV subjektų skaičius, tenkantis tūkstančiui gyventojų) | Investicijų ir ekonomikos departamentas | 29,95 | 30 | 31 | 32 |
| Išduotų individualios veiklos verslo liudijimų skaičius per metus, vnt. | Investicijų ir ekonomikos departamentas | 3875 | 3546 | 3450 | 3500 |

|  |  |  |  |
| --- | --- | --- | --- |
| **Programos tikslas** | Pritraukti į Klaipėdos miestą vietos ir užsienio investicijas | Kodas | **02** |
| Tikslo įgyvendinimo aprašymas:Didėjant konkurencijai dėl investicijų pritraukimo, formuojant palankią nuomonę apie Klaipėdos miestą tiek viešajame, tiek verslo sektoriuose užsienyje, labai svarbu, kad Klaipėda taptų patraukli ir kuo plačiau žinoma, tam padėtų tinkamai suformuotas ir pateiktas miesto įvaizdis. Investicijų pritraukimas reiškia didžiulį stimulą miesto ekonominei plėtrai, nes su jomis ateina kapitalas, kuriamos naujos darbo vietos, diegiamos šiuolaikinės technologijos ir pan. Todėl būtina užtikrinti informacijos apie verslo, socialinę-ekonominę aplinką, galimus investicinius objektus bei potencialius partnerius Klaipėdos mieste teikimą potencialiems investuotojams.01 uždavinys. Formuoti verslui ir investicijoms patrauklų miesto įvaizdį. *Latvijos ir Lietuvos bendradarbiavimo tarp sienų programos projekto „INVEST TO GROW“ veiklų įgyvendinimas.* Projektas vykdomas kartu su Liepojos miestu (Latvija). Projekto tikslas – skleisti informaciją apie investicinę aplinką ir galimybes investuoti Klaipėdoje ir Liepojoje. Projekto veiklos apima bendros Liepojos ir Klaipėdos miesto investicinės aplinkos rinkodaros programos parengimą, efektyvaus investicijų pritraukimo modelio sukūrimą ir tarptautinės parodos ir konferencijos „Invest 2013“ Klaipėdoje ir Liepojoje organizavimą. Numatoma įgyvendinti veiklas:* Parengti bendrą Liepojos ir Klaipėdos miestų investicinės aplinkos rinkodaros strategiją;
* Išleisti leidinį, skirtą Klaipėdos miesto investicinės aplinkos apžvalgai (1000 egz.);
* Suorganizuoti tarptautinę konferenciją ir parodą „Invest to grow 2013“ (3 dienų renginys: 80 parodos dalyvių, 80 tarptautinės konferencijos dalyvių, 30 dalyvių verslo forumas);
* Išleisti leidinį „Invest to grow 2013“ (1000 egz.);
* Organizuoti renginį „Verslo pusryčiai LT–LV“;
* Organizuoti projekto parterių vizitą į tarptautinę parodą „MIPIM“ Kanuose (Prancūzija).

*Rinkodaros programų vykdymas per Klaipėdos regiono savivaldybių asociaciją.* Nuo 2012 m. birželio mėn. Klaipėdos miesto savivaldybė yra asociacijos „Klaipėdos regionas“ narė. Pagrindiniai šios asociacijos tikslai yra plėtoti ir skatinti tarptautinius Klaipėdos regiono bendradarbiavimo ryšius su kaimyninių ir kitų šalių regionais, aktyviai dalyvauti tarptautiniuose projektuose, programose ir (ar) tarpregioninio bendradarbiavimo organizacijų veiklose, sutelkti savivaldybių narių pastangas turizmo srityje, siekiant padidinti Klaipėdos regiono turistų skaičių, formuojant bendrą turistinio regiono įvaizdį ir didinant konkurencingumą šalies ir tarptautiniu mastu, kuriant Klaipėdos regiono turizmo rinkodaros strategiją, koordinuojant bendras savivaldybių veiklas. Siekdama minėtų tikslų, asociacija nuo 2013 m. pradeda įgyvendinti projektą „Klaipėdos regiono pasiekiamumo didinimas“, kurio svarbiausias tikslas – Klaipėdos regiono žinomumo ir pasiekiamumo per Palangos oro uostą didinimas. Projekto rinkodaros veiklomis bei tam skirtomis lėšomis pirmiausia siekiama užtikrinti tiesioginį susisiekimą (skrydžius) tarp Palangos oro uosto ir aktualių krypčių (Londonas (Didžioji Britanija), Hamburgas (Vokietija), pristatyti Klaipėdos regioną kaip turizmui ir verslui patrauklių regioną bei formuoti teigiamą Klaipėdos regiono įvaizdį.Numatoma vykdyti šias rinkodaros priemones:* Paskelbti regiono reklamą avialinijų elektroniniuose ar spausdintuose skrydžių žurnaluose;
* Paskelbti reklamą avialinijų tinklalapyje;
* Paskelbti reklamą avialinijų naujienlaiškiuose;
* Paskelbti reklamą ant elektroninių bilietų;
* Paskelbti reklamą orlaivių viduje: lipdukai ant sėdynių atlošų, skrajutės (lankstinukai) sėdynių kišenėse, garsiniai pranešimai
 |
| 02 tikslo rezultatų vertinimo rodikliai |
| Rodiklio pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Rodiklio reikšmė, metai |
| 2012 faktas | 2013 | 2014 | 2015 |
| Tiesioginių užsienio investicijų metinis pokytis, proc. | Investicijų ir ekonomikos departamentas | 4,42 | 5 | 6 | 7 |
| Tiesioginių užsienio investicijų, tenkančių vienam gyventojui, tūkst. Lt | Investicijų ir ekonomikos departamentas | 15,163 | 16 | 17 | 18 |
| Galimi programos vykdymo ir finansavimo variantai:Savivaldybės biudžetas, Europos Sąjungos paramos lėšos, paskolos lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**3.1.1 uždavinys. Skatinti verslumą.3.1.2 uždavinys. Sudaryti sąlygas pramonės ir kitų verslų plėtrai.3.1.3 uždavinys. Plėtoti savivaldos, mokslo ir verslo subjektų partnerystę.3.1.4 uždavinys. Skatinti investicijų pritraukimą |
| **Susiję Lietuvos Respublikos ir savivaldybės teisės aktai:**Lietuvos Respublikos vietos savivaldos įstatymas, Lietuvos Respublikos smulkaus ir vidutinio verslo įstatymo pakeitimo įstatymas, Lietuvos Respublikos valstybės pagalbos ūkio subjektams kontrolės įstatymas, Klaipėdos miesto savivaldybės tarybos 2012-12-20 sprendimas Nr. T2-322 „Dėl Klaipėdos miesto savivaldybės tarybos 2008 m. gruodžio 24 d. sprendimo Nr. T2-438 „Dėl pritarimo dalyvauti projekte „Buvusio tabako fabriko Klaipėdoje pritaikymas kūrybinių industrijų veiklai. II etapas“ pakeitimo“,Klaipėdos miesto savivaldybės tarybos 2009-05-29 sprendimas Nr. T2-215 „Dėl pritarimo dalyvauti projekte „Virtualios verslo paramos infrastruktūros kūrimas Baltijos šalyse“,Klaipėdos miesto savivaldybės tarybos 2010-12-23 sprendimas Nr. T2-374 „Dėl projekto „Virtualios verslo paramos infrastruktūros kūrimas Baltijos šalyse (Enterbank)“ finansavimo užtikrinimo“, Klaipėdos miesto savivaldybės tarybos 2010-12-23 sprendimas Nr. T2‑375 „Dėl pritarimo dalyvauti projekte „Urbanistinės traukos erdvės“, Klaipėdos miesto 2013–2020 m. strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_